ประกาศคณะกรรมการกํากับหลักทรัพย์และตลาดหลักทรัพย์ที่ กร. 5/2564เรื่อง หลักเกณฑ์เกี่ยวกับการเป็นทรัสตีของทรัสต์สําหรับ ธุรกรรมการเสนอขายโทเคนดิจิทัลที่อ้างอิงหรือ มีกระแสรายรับจากอสังหาริมทรัพย์\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 8(1) มาตรา 13 วรรคหนึ่ง มาตรา 30 วรรคสองมาตรา 56 วรรคหนึ่ง มาตรา 57(7) และมาตรา 58 แห่งพระราชบัญญัติทรัสต์เพื่อธุรกรรมในตลาดทุน พ.ศ. 2550 คณะกรรมการ ก.ล.ต. ออกประกาศไว้ดังต่อไปนี้ข้อ ๑ ในประกาศนี้"กองทรัสต์" หมายความว่า ทรัสต์สําหรับธุรกรรมการเสนอขายโทเคนดิจิทัลที่อ้างอิงหรือมีกระแสรายรับจากอสังหาริมทรัพย์ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการเสนอขายโทเคนดิจิทัลต่อประชาชน"ผู้ออกโทเคนดิจิทัล" หมายความว่า ผู้ได้รับอนุญาตให้เสนอขายโทเคนดิจิทัลที่อ้างอิงหรือมีกระแสรายรับจากอสังหาริมทรัพย์ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการเสนอขายโทเคนดิจิทัลต่อประชาชน"กลุ่มบุคคลเดียวกัน" หมายความว่า บุคคลที่มีความสัมพันธ์ในลักษณะใดลักษณะหนึ่งหรือหลายลักษณะดังต่อไปนี้(1) คู่สมรสและบุตรที่ยังไม่บรรลุนิติภาวะ(2) นิติบุคคล และผู้ถือหุ้นหรือผู้เป็นหุ้นส่วนของนิติบุคคลนั้นซึ่งถือหุ้นหรือเป็นหุ้นส่วนในนิติบุคคลดังกล่าวไม่ว่าทางตรงหรือทางอ้อมเกินกว่าร้อยละ 50 ของจํานวนหุ้นที่จําหน่ายได้แล้วทั้งหมดหรือความเป็นหุ้นส่วนทั้งหมด(3) กองทุนส่วนบุคคลของบุคคลตาม (1) หรือ (2) แต่ทั้งนี้ มิให้รวมถึงกองทุนสํารองเลี้ยงชีพ"ผู้บริหาร" หมายความว่า ผู้จัดการ หรือผู้ดํารงตําแหน่งระดับบริหารสี่รายแรกนับต่อจากผู้จัดการลงมา และผู้ซึ่งดํารงตําแหน่งเทียบเท่ากับผู้ดํารงตําแหน่งระดับบริหารรายที่สี่ทุกราย"ผู้ถือหุ้นรายใหญ่" หมายความว่า บุคคลที่ถือหุ้นของนิติบุคคลใดไม่ว่าโดยทางตรงหรือทางอ้อมเกินกว่าร้อยละ 10 ของจํานวนหุ้นที่มีสิทธิออกเสียงทั้งหมดของนิติบุคคลนั้น"กฎหมายที่เกี่ยวข้อง" หมายความว่า พระราชบัญญัติทรัสต์เพื่อธุรกรรมในตลาดทุน พ.ศ. 2550 และพระราชกําหนดการประกอบธุรกิจสินทรัพย์ดิจิทัล พ.ศ. 2561 โดยเฉพาะในส่วนที่เกี่ยวกับการออกและเสนอขายโทเคนดิจิทัลและการเปิดเผยข้อมูล ตลอดจนประกาศ กฎ หรือคําสั่งที่ออกโดยอาศัยอํานาจแห่งกฎหมายดังกล่าว"ประกาศ ที่ กข. 9/2552" หมายความว่า ประกาศคณะกรรมการกํากับหลักทรัพย์และตลาดหลักทรัพย์ ที่ กข. 9/2552 เรื่อง หลักเกณฑ์ในการขออนุญาตและการอนุญาตให้ประกอบธุรกิจเป็นทรัสต์ ลงวันที่ 4 มิถุนายน พ.ศ. 2552 "ประกาศการดํารงเงินกองทุน" หมายความว่า ประกาศดังต่อไปนี้ แล้วแต่กรณี(1) ประกาศคณะกรรมการกํากับหลักทรัพย์และตลาดหลักทรัพย์ว่าด้วยการดํารงเงินกองทุนของผู้ประกอบธุรกิจการจัดการกองทุนรวม การจัดการกองทุนส่วนบุคคล การเป็นนายหน้าซื้อขายหลักทรัพย์และการค้าหลักทรัพย์และการจัดจําหน่ายหลักทรัพย์ที่เป็นหน่วยลงทุน และการเป็นผู้จัดการเงินทุนสัญญาซื้อขายล่วงหน้า(2) ประกาศคณะกรรมการกํากับหลักทรัพย์และตลาดหลักทรัพย์ว่าด้วยการดํารงเงินกองทุนของผู้ประกอบธุรกิจ(3) ประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ในรายละเอียดเกี่ยวกับการดํารงเงินกองทุนของผู้ประกอบธุรกิจการจัดการกองทุนรวม การจัดการกองทุนส่วนบุคคล การเป็นนายหน้าซื้อขายหลักทรัพย์และการค้าหลักทรัพย์และการจัดจําหน่ายหลักทรัพย์ที่เป็นหน่วยลงทุน และการเป็นผู้จัดการเงินทุนสัญญาซื้อขายล่วงหน้า และข้อกําหนดกรณีที่ไม่สามารถดํารงเงินกองทุนได้(4) ประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการคํานวณและการรายงานการคํานวณเงินกองทุนของผู้ประกอบธุรกิจและข้อกําหนดในกรณีที่ไม่สามารถดํารงเงินกองทุนได้ข้อ ๒ สํานักงาน ก.ล.ต. อาจกําหนดแนวทาง (guideline) ในรายละเอียด เพื่อประโยชน์ในการปฏิบัติตามข้อกําหนดในประกาศนี้ได้ และเมื่อมีการปฏิบัติตามแนวทางดังกล่าวให้ถือว่าทรัสต์ได้ปฏิบัติตามข้อกําหนดในประกาศนี้แล้วข้อ ๓ ทรัสต์ต้องมีความพร้อมในการปฏิบัติหน้าที่เป็นทรัสต์ของกองทรัสต์ และรับเป็นทรัสต์ของกองทรัสต์เฉพาะกรณีที่มั่นใจว่าจะสามารถปฏิบัติหน้าที่เป็นทรัสต์ของกองทรัสต์ได้อย่างมีประสิทธิภาพและเป็นอิสระข้อ ๔ ในกรณีที่ทรัสต์มีความเกี่ยวข้องกับผู้ออกโทเคนดิจิทัลในลักษณะดังต่อไปนี้ ให้ถือว่าทรัสต์ขาดความเป็นอิสระ และจะรับเป็นทรัสต์ของกองทรัสต์มิได้(1) เป็นผู้ถือหุ้นในผู้ออกโทเคนดิจิทัลเกินร้อยละ 5 ของจํานวนสิทธิออกเสียงทั้งหมดของผู้ออกโทเคนดิจิทัลดังกล่าว(2) มีผู้ออกโทเคนดิจิทัลเป็นผู้ถือหุ้นในทรัสต์เกินร้อยละ 5 ของจํานวนสิทธิออกเสียงทั้งหมดของทรัสต์ดังกล่าว(3) มีผู้ถือหุ้นรายใหญ่ในทรัสต์เป็นบุคคลเดียวกับผู้ถือหุ้นรายใหญ่ในผู้ออกโทเคนดิจิทัล(4) มีกรรมการหรือผู้บริหารของทรัสต์เป็นบุคคลเดียวกับกรรมการหรือผู้บริหารของผู้ออกโทเคนดิจิทัล(5) มีความเกี่ยวข้องไม่ว่าโดยทางตรงหรือทางอ้อมกับผู้ออกโทเคนดิจิทัลในลักษณะทํานองเดียวกับ (1) (2) (3) และ (4) หรือในลักษณะอื่นอย่างมีนัยสําคัญในประการที่อาจเป็นเหตุให้ทรัสต์ขาดความเป็นอิสระในการปฏิบัติหน้าที่หากปรากฏข้อเท็จจริงในภายหลังจากการเข้ารับเป็นทรัสต์ของกองทรัสต์ว่าทรัสต์ขาดความเป็นอิสระตามวรรคหนึ่ง ให้ทรัสต์แจ้งกรณีดังกล่าวต่อสํานักงาน ก.ล.ต. พร้อมทั้งแสดงมาตรการที่สมเหตุสมผลและน่าเชื่อได้ว่าจะทําให้ทรัสต์สามารถปฏิบัติหน้าที่ได้อย่างเป็นอิสระภายใน 15 วันนับแต่วันที่ปรากฏข้อเท็จจริงดังกล่าว และให้ดําเนินการตามมาตรการที่แสดงไว้นั้น เว้นแต่สํานักงาน ก.ล.ต. จะมีคําสั่งเป็นอย่างอื่นข้อ ๕ ทรัสต์จะถือโทเคนดิจิทัลที่ตนทําหน้าที่เป็นทรัสต์ของกองทรัสต์นั้นได้ไม่เกินอัตราดังต่อไปนี้(1) ร้อยละ 50 ของจํานวนโทเคนดิจิทัลที่จําหน่ายได้แล้วทั้งหมด (2) ร้อยละ 50 ของจํานวนโทเคนดิจิทัลที่จําหน่ายได้แล้วทั้งหมดของโทเคนดิจิทัลแต่ละชนิด ในกรณีที่มีการแบ่งชนิดของโทเคนดิจิทัลการคํานวณอัตราการถือโทเคนดิจิทัลตามวรรคหนึ่ง ให้นับรวมโทเคนดิจิทัลที่ถือโดยกลุ่มบุคคลเดียวกันกับทรัสต์ด้วยข้อ ๖ ภายใต้บังคับของข้อ 7 วรรคสองแห่งประกาศ ที่ กข. 9/2552 ในกรณีที่ทรัสต์เป็นบริษัทหลักทรัพย์ตามประกาศการดํารงเงินกองทุน และไม่สามารถดํารงเงินกองทุนตามที่กําหนดในประกาศ ที่ กข. 9/2552 ให้ทรัสต์ดังกล่าวดําเนินการตามหลักเกณฑ์ในประกาศการดํารงเงินกองทุนในส่วนที่เกี่ยวกับการดําเนินการในกรณีที่ผู้ประกอบธุรกิจไม่สามารถดํารงเงินกองทุนได้โดยอนุโลมข้อ ๗ ทรัสต์ต้องปฏิบัติหน้าที่ให้เป็นไปตามข้อกําหนดขั้นต่ําในประกาศคณะกรรมการกํากับหลักทรัพย์และตลาดหลักทรัพย์ว่าด้วยระบบงาน การติดต่อผู้ลงทุน และการประกอบธุรกิจโดยทั่วไปของทรัสต์ และหลักเกณฑ์ในประกาศนี้ในกรณีที่ข้อกําหนดขั้นต่ําตามวรรคหนึ่งมีสาระที่ขัดหรือแย้งกับหลักเกณฑ์ในประกาศนี้ ให้ทรัสต์ปฏิบัติให้เป็นไปตามหลักเกณฑ์ในประกาศนี้เป็นสําคัญข้อ ๘ ทรัสต์ต้องติดตาม ดูแล และตรวจสอบให้ผู้ออกโทเคนดิจิทัลดําเนินการให้เป็นไปตามแบบแสดงรายการข้อมูลการเสนอขายโทเคนดิจิทัลและร่างหนังสือชี้ชวน และแผนธุรกิจ รวมทั้งกฎหมายที่เกี่ยวข้องข้อ ๙ ในกรณีที่ผู้ออกโทเคนดิจิทัลกระทําการ หรืองดเว้นกระทําการ จนก่อให้เกิดความเสียหายแก่ผู้ถือโทเคนดิจิทัล หรือไม่ปฏิบัติหน้าที่ตามแบบแสดงรายการข้อมูลการเสนอขายโทเคนดิจิทัลและร่างหนังสือชี้ชวน แผนธุรกิจ หรือกฎหมายที่เกี่ยวข้อง ให้ทรัสต์ดําเนินการดังต่อไปนี้(1) จัดทํารายงานเสนอต่อสํานักงาน ก.ล.ต. ภายใน 5 วันทําการนับแต่รู้หรือควรรู้ถึงเหตุการณ์ดังกล่าว(2) ดําเนินการเพื่อแก้ไข ยับยั้ง หรือเยียวยาความเสียหายที่เกิดขึ้นตามที่เห็นสมควรข้อ ๑๐ ทรัสต์ต้องเข้าร่วมในการประชุมผู้ถือโทเคนดิจิทัลด้วยทุกครั้ง และหากมีการขอมติที่ประชุมผู้ถือโทเคนดิจิทัลเพื่อดําเนินการอย่างใดอย่างหนึ่ง ทรัสต์ต้องปฏิบัติดังต่อไปนี้ด้วย(1) ตอบข้อซักถามและให้ความเห็นเกี่ยวกับการดําเนินการดังกล่าวว่าเป็นไปตามแบบแสดงรายการข้อมูลการเสนอขายโทเคนดิจิทัลและร่างหนังสือชี้ชวน แผนธุรกิจ หรือกฎหมายที่เกี่ยวข้องหรือไม่(2) ทักท้วงและแจ้งให้ผู้ถือโทเคนดิจิทัลทราบว่าการดําเนินการดังกล่าวไม่สามารถกระทําได้ ในกรณีที่การดําเนินการนั้นไม่เป็นไปตามแบบแสดงรายการข้อมูลการเสนอขายโทเคนดิจิทัลและร่างหนังสือชี้ชวน แผนธุรกิจ หรือกฎหมายที่เกี่ยวข้อง ในกรณีที่เป็นการส่งหนังสือขอมติของผู้ถือโทเคนดิจิทัล ทรัสต์ต้องจัดให้มีช่องทางสําหรับการตอบข้อซักถาม ให้ความเห็น ทักท้วงและแจ้งต่อผู้ถือโทเคนดิจิทัลตามวรรคหนึ่งด้วย ข้อ ๑๑ ทรัสต์จะกระทําการใดที่เป็นการขัดแย้งกับประโยชน์ของกองทรัสต์หรืออาจทําให้ทรัสต์ขาดความเป็นอิสระมิได้ เว้นแต่เป็นธุรกรรมที่เป็นไปตามหลักเกณฑ์ดังต่อไปนี้ (1) เป็นธุรกรรมที่มีมาตรการหรือกลไกตรวจสอบและถ่วงดุลความเป็นธรรมของธุรกรรมดังกล่าว(2) ในกรณีที่เป็นการทําธุรกรรมที่เป็นการขัดแย้งกับประโยชน์ของกองทรัสต์ ต้องมีการเปิดเผยข้อมูลที่เกี่ยวข้องให้ผู้ถือโทเคนดิจิทัลทราบก่อนอย่างเพียงพอแล้ว โดยบุคคลดังกล่าวไม่คัดค้านหรือคัดค้านในจํานวนที่น้อยกว่าหลักเกณฑ์ตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ที่เกี่ยวข้องกับการกระทําที่เป็นการขัดแย้งกับประโยชน์ของทรัสต์เพื่อการลงทุนในอสังหาริมทรัพย์ข้อ ๑๒ ในกรณีที่ทรัสต์เป็นผู้ถือโทเคนดิจิทัลในกองทรัสต์ที่ตนทําหน้าที่เป็นทรัสต์ หากต้องมีการออกเสียงหรือดําเนินการใด ๆ ในฐานะผู้ถือโทเคนดิจิทัล ให้ทรัสต์คํานึงถึงและรักษาผลประโยชน์สูงสุดของผู้ถือโทเคนดิจิทัลโดยรวม และตั้งอยู่บนหลักแห่งความซื่อสัตย์สุจริตและความรอบคอบระมัดระวัง รวมถึงไม่ก่อให้เกิดความขัดแย้งหรือกระทบต่อการปฏิบัติหน้าที่ในฐานะทรัสต์ของกองทรัสต์ดังกล่าวข้อ ๑๓ ทรัสต์ต้องดูแลให้สัญญาก่อตั้งทรัสต์มีสาระสําคัญเป็นไปตามกฎหมายที่เกี่ยวข้อง โดยในกรณีที่มีการแก้ไขเปลี่ยนแปลงสัญญาก่อตั้งทรัสต์ ทรัสต์ต้องดูแลให้การแก้ไขเปลี่ยนแปลงดังกล่าวเป็นไปตามวิธีการและเงื่อนไขที่กําหนดไว้ในสัญญาก่อตั้งทรัสต์ และไม่ขัดหรือแย้งกับหลักเกณฑ์ที่กําหนดไว้ในกฎหมายที่เกี่ยวข้อง และให้ส่งสําเนาซึ่งได้แก้ไขนั้นให้สํานักงานภายใน 15 วันนับแต่วันที่ลงนามหรือวันที่มีการแก้ไข แล้วแต่กรณีข้อ ๑๔ ประกาศนี้ให้ใช้บังคับตั้งแต่วันที่ 1 มีนาคม พ.ศ. 2564 เป็นต้นไปผู้มีอํานาจลงนาม ๑ ประกาศ ณ วันที่ 11 กุมภาพันธ์ พ.ศ. 2564 (นายพิชิต อัคราทิตย์) ประธานกรรมการ คณะกรรมการกํากับหลักทรัพย์และตลาดหลักทรัพย์